Першая міфалагема паўстае, як ёй і належыць, з міфаў. Найхутчэй, паданне пра млынара-асілка, разбойніка-чараўніка Менеска, які малоў на Пярэспе муку з камянёў, прыдумалі ў сераднявеччы. Праз гэтую постаць тагачасныя жыхары Менску маглі тлумачыць ужо незразумелае ім паходжанне назвы роднага гораду,які даўно пераехаў з берагоў Менкі да Свіслачы і Нямігі. Упершыню гарадскую легенду пра Менеска запісаў этнограф Павел Шпілеўскі ў ХІХ стагоддзі.